รู้จัก “Tsingtao” เบียร์จีน ที่เกิดจาก คนเยอรมัน
หนึ่งในแบรนด์เครื่องดื่มแอลกอฮอล์ชื่อดังของจีน  ที่เป็นที่รู้จัก ทั้งในประเทศจีน และระดับสากล  ก็คงหนีไม่พ้น เบียร์ที่ชื่อว่า “Tsingtao” หรืออ่านว่า “ชิงเต่า”   เรื่องน่าสนใจของเบียร์แบรนด์นี้ก็คือ  ความจริงแล้ว เบียร์ยี่ห้อนี้ ไม่ได้ถูกคิดค้นขึ้นโดยคนจีน  แต่กลับเป็น ชาวเยอรมัน..  
4 ก.พ. 2564

รู้จัก “Tsingtao” เบียร์จีน ที่เกิดจาก คนเยอรมัน /โดย ลงทุนแมน
หนึ่งในแบรนด์เครื่องดื่มแอลกอฮอล์ชื่อดังของจีน 
ที่เป็นที่รู้จัก ทั้งในประเทศจีน และระดับสากล 
ก็คงหนีไม่พ้น เบียร์ที่ชื่อว่า “Tsingtao” หรืออ่านว่า “ชิงเต่า”
เรื่องน่าสนใจของเบียร์แบรนด์นี้ก็คือ 
ความจริงแล้ว เบียร์ยี่ห้อนี้ ไม่ได้ถูกคิดค้นขึ้นโดยคนจีน 
แต่กลับเป็น ชาวเยอรมัน..
เรื่องราวของ เบียร์ Tsingtao เป็นอย่างไร ?
ลงทุนแมนจะเล่าให้ฟัง 
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ย้อนกลับไปในช่วงประมาณปี 1890 
มหาอำนาจจากทวีปยุโรปในสมัยนั้น อย่าง อังกฤษ ฝรั่งเศส 
ต่างก็ออกเดินทางล่าอาณานิคมเพื่อหาแหล่งทรัพยากรให้กับชาติตัวเอง
หนึ่งในจักรวรรดิที่เรืองอำนาจในสมัยนั้นคือ “จักรวรรดิเยอรมัน”
ที่เคยปกครองเมือง หรือพื้นที่ในแถบเอเชียด้วย 
ซึ่งหนึ่งในนั้นก็คือเมือง “Qingdao” ในประเทศจีน
และนี่จึงเป็นจุดเริ่มต้นของเบียร์ Tsingtao (ออกเสียงคล้ายกันกับ Qingdao)
เมื่อชาวเยอรมันบางส่วนที่มาพำนักในเมือง Qingdao เริ่มรู้สึกโหยหา เครื่องดื่มที่พวกเขารักและคุ้นเคย นั่นก็คือ เบียร์
ทำให้กลุ่มพ่อค้าชาวเยอรมัน ร่วมมือกันเปิดโรงกลั่นเบียร์ ที่ชื่อว่า Germania-Brauerei Tsingtao Co. ขึ้นในปี 1903
Germania-Brauerei Tsingtao Co. เปิดดำเนินงานอยู่หลายปี 
จนสุดท้ายเมื่อเยอรมนีพ่ายแพ้สงครามโลกครั้งที่ 1  
ชาวเยอรมัน จึงต้องเริ่มถอนตัวออกจากดินแดนอาณานิคม
ทำให้โรงงานผลิตเบียร์ Tsingtao ถูกขายให้กับ Dai-Nippon Brewery ซึ่งเป็นบริษัทเบียร์สัญชาติญี่ปุ่น และเป็นบริษัทดั้งเดิมของเบียร์ชื่อดังอย่าง Asahi และ Sapporo ในปัจจุบัน
แต่หลังจากสงครามโลกครั้งที่ 2 สิ้นสุดลง และญี่ปุ่นเป็นกลุ่มประเทศที่พ่ายแพ้สงคราม
สุดท้าย บริษัท Tsingtao ก็ได้กลายมาเป็นของรัฐบาลจีน โดยมีเจ้าของเป็นรัฐบาลท้องถิ่นของเมือง Qingdao
หลายสิบปีต่อมา บริษัท Tsingtao ก็ถูกแปรสภาพเป็นรัฐวิสาหกิจ 
โดยไปควบรวมกิจการกับโรงผลิตเบียร์อีก 3 เจ้าในเมือง Qingdao
แล้วเปลี่ยนมาใช้ชื่อว่า “Tsingtao Brewery”
และจดทะเบียนเข้าตลาดหลักทรัพย์ฮ่องกงในปี 1993 
ซึ่งถือเป็นบริษัทแรกของจีนที่ไปจดทะเบียนในตลาดหลักทรัพย์ฮ่องกง
ก่อนจะจดทะเบียนเข้าตลาดหุ้นเซี่ยงไฮ้อีกตลาดหนึ่งในเวลาต่อมา
ด้วยรสชาติที่ถูกปากทั้งชาวจีนและชาวต่างประเทศ Tsingtao ก็ค่อยๆ เติบโต
จนปัจจุบันสามารถครองส่วนแบ่งตลาดเบียร์ เป็นอันดับสองของประเทศจีน
และส่งออกไปขายในกว่า 100 ประเทศทั่วโลก
ผลประกอบการของ Tsingtao Brewery 
ปี 2017 รายได้ 121,544 ล้านบาท กำไร 5,860 ล้านบาท
ปี 2018 รายได้ 122,924 ล้านบาท กำไร 6,580 ล้านบาท 
ปี 2019 รายได้ 129,439 ล้านบาท กำไร 8,566 ล้านบาท
โดยสัดส่วนรายได้หลักๆ ของ Tsingtao ในปี 2019 กว่า 97% มาจากยอดขายในจีน
ส่วนในปี 2020 เฉพาะช่วง 9 เดือนแรก  
Tsingtao มีรายได้ 113,085 ล้านบาท ลดลงจากช่วงเดียวกันของปีก่อนเล็กน้อยที่ 1.9% 
และมีกำไร 12,424 ล้านบาท เพิ่มขึ้นจากช่วงเดียวกันของปีก่อน 15% 
โดยสัดส่วนกำไรที่เพิ่มขึ้นมาจากต้นทุนการผลิตที่ลดลง และยังมีรายได้พิเศษอื่นๆ
จะเห็นว่า ถึงแม้จะอยู่ในช่วงวิกฤติโรคระบาด
แต่ Tsingtao ก็แทบไม่ได้รับผลกระทบเลย 
และผลการดำเนินงานยังดีกว่าที่นักวิเคราะห์คาดการณ์ไว้
นอกจากนี้ ในช่วงเดือนสิงหาคมปีที่ผ่านมา 
Tsingtao ก็ได้มีการประกาศเข้าซื้อกิจการ น้ำดื่ม Nestlé ในประเทศจีนทั้งหมด 
ซึ่งถือเป็นครั้งแรกที่ Tsingtao ก้าวเข้ามาในตลาดเครื่องดื่มแบบ Non-Alcohol
ทั้งหมดนี้จึงทำให้ในช่วง 1 ปีที่ผ่านมามูลค่าบริษัท Tsingtao Brewery เพิ่มขึ้นมาแล้ว กว่า 65%
จนปัจจุบัน มีมูลค่าบริษัทอยู่ที่ประมาณ 479,000 ล้านบาท
สุดท้ายนี้ทุกคนคงมีคำถามว่า
แล้วถ้าเทียบกับบริษัท ไทยเบฟเวอเรจ จำกัด (มหาชน) ของไทย ใครใหญ่กว่ากัน
คำตอบก็คือ ใหญ่พอๆ กัน เพราะ ไทยเบฟ เจ้าของอาณาจักรเครื่องดื่มไทย มีมูลค่าบริษัทอยู่ที่ 460,000 ล้านบาท นั่นเอง..
ปิดท้ายด้วยข้อมูลที่น่าสนใจ 
รู้หรือไม่ โลโก้ที่เป็นเหมือนเรือลอยยู่บนคลื่นน้ำของเบียร์ Tsingtao คือ รูปของท่าเรือจ้านเฉียว ท่าเรือทางตอนใต้ของเมือง Qingdao เมืองต้นกำเนิดของเบียร์แบรนด์นี้ .. 
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-
-